Å avgjøre om hesten trenger vinterdekken eller ikke kommer ofte an på dine egne ønsker. Barberte, syke og gamle hester kan ha større behov for dekken enn friske hester. Noen hestemennesker legger dekken på hesten sin relativt tidlig på høsten i håp om at den skal få mindre vinterpels. Andre er av den oppfatning at en sunn, frisk hest er tilstrekkelig beskyttet mot vinteren og kulden med sin egen vinterpels. Hvis hesten går på utegang, tilbringer mye av tiden sin utendørs på vinteren, eller står i kaldstall kan det være lurt å ha et overgangsdekken eller vinterdekken blant utstyret sitt.